stanford-oval/wikipedia huggingface dataset:
Kuutamohullu

| Kuutamohullu Popeda |
| --- | --- | --- |

Singlen tiedot
 Albumilta: Täydelliset miehet
 Äänitetty : 2008, Headline Studio, Tampere & Costin koeputki
 Julkaistu: 16. huhtikuuta 2008
 Tuottaja(t): T.T. Oksala & Popeda
 Tyylilaji: rock
 Kesto: 08.00
 Levy-yhtiö: Poko Rekords
Popedan muut singlet
| Reino 2007 | Kuutamohullu 2008 | Onhan päivä vielä huomennakin 2008 |
Kuutamohullu on suomalaisen Popeda -yhtyeen kappale ja single, joka julkaistiin 16. huhtikuuta 2008. Se on ensimmäinen single syyskuussa 2008 ilmestyneeltä Täydelliset miehet -albumilta. Kyseessä on myös ensimmäinen julkaisu yhtyeen uudistuneella kokoonpanolla (mukana kosketinsoittaja Iso-Pate Kivinen ja rumpali Lacu Lahtinen).
Parhaimmillaan single oli sijalla 3. Suomen virallisella singlelistalla.
Kappaleet

Kuutamohullu – 4.28 (säv. Costello Hautamäki, san. Pate Mustajärvi, sov. Hautamäki)
Kuutamohullu – 3.32 (radio edit)
Kokoonpano

Pate Mustajärvi – laulu
Costello Hautamäki – kitara
Iso-Pate Kivinen – koskettimet
Jyrki Melartin – basso
Lacu Lahtinen – rummut
Kokoonpano > Tuotanto

T.T. Oksala – tuottaja, miksaaja (Finnvox)
Costello Hautamäki – äänittäjä
Jani Viitanen – äänittäjä (laulut)
Mika Jussila – masteroija (Finnvox)
Harri Hinkka – valokuvat
Kari – graafinen suunnittelu
King of Pop (albumi)

| King of Pop Michael Jackson |
| --- | --- | --- |

Kokoelmalevyn tiedot
 Julkaistu: 2008
 Tuottaja(t): Daniel Pendleton, useita muita
 Tyylilaji: R&B, pop, rock, soul, disko, funk, new jack swing
 Levy-yhtiö: Sony BMG   Epic Records
Michael Jacksonin muut kokoelmalevyt
| The Essential Michael Jackson 2005 | King of Pop 2008 | The Collection 2009 |
King of Pop on yhdysvaltalaisen laulajan Michael Jacksonin yhdeksäs kokoelmalevy, joka julkaistiin hänen 50-vuotissyntymäpäiviensä kunniaksi syksyllä 2008. Siitä julkaistiin 26 erilaista versiota. Sony BMG:n alueilla olevien maiden kansalaiset saivat vaikuttaa versioiden kappalelistoihin äänestämällä. Albumia on myyty yli viisi miljoonaa kappaletta.
Kolosjoki

Kolosjoki voi tarkoittaa seuraavia:
Kolosjoki, joki Petsamon piirissä Venäjällä
Kolosjoki, nyk. Nikel, aikoinaan Suomeen kuulunut taajama Petsamon piirissä Venäjällä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kolosjoki”, voi hakea sivunnimihaulla, laajalla sivunnimihaulla tai tekstihaulla.
Lampijärvi (Loimaa)

| Lampijärvi |
| --- | --- |
Valtiot:  Suomi
Maakunnat:  Varsinais-Suomi
Kunnat:  Loimaan kunta
Koordinaatit:  60°59′41″N, 22°57′02″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kourajoen valuma-alue (35.95)
Laskujoki:  ei ole 
Järvinumero:  35.954.1.001
Mittaustietoja
Pinnankorkeus:  90,4 m 
Rantaviiva:  0,485 km 
Pinta-ala:  0,00988 km² 
 fiLampijärvi 
Lampijärvi on Alastarolla Loimaalla Varsinais-Suomessa järvi, joka kuuluu Kokemäenjoen vesistössä Loimijoen valuma-alueella Kourajoen valuma-alueeseen.
Maantiede

Järven pinta-ala on 1,0 hehtaaria ja sen pituus on 200 metriä ja leveys 100 metriä. Järvellä ei ole laskujokea, sillä se sijaitsee Lampisuon sisällä. Ympäröivä suo on ojitettua, mutta järven ympäristö ei sitä ole. Järvi on kasvamassa umpeen, ja koska rantaturveikossa ei kasva puustoa, on se jäänyt avosuoksi. Järven rantaviiva on 0,49 kilometriä pitkä. Järvi sijaitsee suon laidassa Ristikallion kohdalla, johon on rakennettu yksi loma-asunto. Asunnolle johtaa tie Alastaron ja Punkalaitumen yhdistävältä tieltä.
Laragiyan kieli

| Laragiya |
| --- | --- |
Muu nimi:  Laragia
Tiedot
Alue:   Pohjoisterritorio
Puhujia:  14
Sija:  ei 100 suurimman joukossa
Kielitieteellinen luokitus
Kielikunta:  isolaattikieli
ISO 639-3:  lrg
 Ohje 
Laragiya, myös lararia, on australialaisiin kieliin kuuluva isolaattikieli. Vuoden 2016 väestönlaskennan mukaan kielellä oli 14 puhujaa ja kielen katsotaan olevan uhanalainen.
Lampiherttu

| Lampiherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  tinniens
Kaksiosainen nimi
 Cisticola tinniens  (Lichtenstein, 1842) 
Katso myös
   Lampiherttu Wikispeciesissä   Lampiherttu Commonsissa 
Infobox OKNimi-testi OKIUCN-testi OK: 
Lampiherttu (Cisticola tinniens) on herttujen heimoon kuuluva varpuslintu.
Levinneisyys

Lampiherttua tavataan Angolassa, Botswanassa, Kongon demokraattisessa tasavallassa, Keniassa, Lesothossa, Mosambikissa, Etelä-Afrikassa, Swazimaassa, Sambiassa ja Zimbabwessa. Lajia on kuvattu yleisestä runsaslukuiseksi, ja sen kannankehitys on vakaa. Laji on luokiteltu elinvoimaiseksi.
Kyokushinin painoluokalliset maailmanmestaruuskilpailut

| Painoluokalliset maailmanmestaruuskilpailut |
| --- | --- |
Laji:  Kyokushin
Perustettu:  1997
Toimitusjohtaja:  Akiyoshi Matsui
Eniten mestaruuksia:   Hitoshi Kiyama  Kentarō Tanaka  Zenjūrō Mori (2)
Kyokushinin painoluokalliset maailman­mestaruus­kilpailut (World Weight Category Karate Championships) on joka neljäntenä vuotena käytävä Kyokushin-karaten maailmanmestaruuskilpailut. Sitä on järjestetty vuodesta 1997 lähtien ja se käydään neljässä eri painoluokassa. Aikaisemmin 1975 perustettiin World Open Karate Championship -turnaus, jossa maailmanmestaruudesta otellaan avoimessa painoluokassa.
Tulokset > Superraskassarja (+90 kg)

| 0 | 1 | 2 | 3 |
| --- | --- | --- | --- |
| Vuosi | Kultaa | Hopeaa | Pronssia |
| 1997 |  Francisco Filho |  Glaube Feitosa |  Nicholas Pettas |
| 2001 |  Hajime Kazumi |  Atsushi Kadoi |  Sergei Plehanov |
| 2005 |  Ewerton Teixeira |  Lechi Kurbanov |  Alexandre Pichkunov |
| 2009 |  Mihail Kozlov |  Zahari Damjanov |  Makoto Akaishi |
| 2013 |  Shoki Arata |  Goderzi Kapanadze |  Zahari Damjanov |
| 2017 |  Shōhei Kamada |  Oleksandr Ieromenko |  Shoki Arata |
2021:
Tulokset > Raskassarja (-90 kg)

| 0 | 1 | 2 | 3 |
| --- | --- | --- | --- |
| Vuosi | Kultaa | Hopeaa | Pronssia |
| 1997 |  Masayoshi Takaku |  Norihisa Horiike |  Fumihiro Sugiyama |
| 2001 |  Hitoshi Kiyama |  Sergei Osipov |  Naoki Ichimura |
| 2005 |  Kentarō Tanaka |  Maxim Dedik |  Fabiano Da Silva |
| 2009 |  Kentarō Tanaka |  Alejandro Navarro |  Eduardo Tanaka |
| 2013 |  Alejandro Navarro |  Shōhei Kamada |  Ilja Karpenko |
| 2017 |  Andrei Luzin |  Yuta Takahashi |  Mikio Ueda |
2021:
Tulokset > Keskisarja (-80 kg)

| 0 | 1 | 2 | 3 |
| --- | --- | --- | --- |
| Vuosi | Kultaa | Hopeaa | Pronssia |
| 1997 |  Hitoshi Kiyama |  Shinji Adachi |  Marcos Costa |
| 2001 |  Emil Kostov |  Hiroyuki Kidachi |  Khosro Yaghoubi |
| 2005 |  Andrews Nakahara |  Takamitsu Sakurai |  Hiroyuki Kidachi |
| 2009 |  Zenjūrō Mori |  Hiroyuki Kidachi |  Shohei Yamamoto |
| 2013 |  Zenjūrō Mori |  Yuta Sawamura |  Igor Titkov |
| 2017 |  Kashin Osawa |  Andrei Zuborev |  Ašot Zarinjan |
2021:
Tulokset > Kevytsarja (-70 kg)

| 0 | 1 | 2 | 3 |
| --- | --- | --- | --- |
| Vuosi | Kultaa | Hopeaa | Pronssia |
| 1997 |  Piotr Sawicki |  Leszek Zgrzebiniak |  Ryū Narushima |
| 2001 |  Takehara Masafumi |  Yuuki Fukuii |  Shiro Yaginuma |
| 2005 |  Lucian Gogonel |  Yuzo Suzuki |  Osamu Shiojima |
| 2009 |  Yuzo Suzuki |  Tomohiko Matsuoka |  Piotr Moczydlowski |
| 2013 |  Takaichi Onuma |  Piotr Moczydlowski |  Eldar Ismailov |
| 2017 |  Yuki Yoza |  Alim Junusov |  Ilias Astamirov |
2021:
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Japani | 15 | 12 | 7 | 34 |
| 2 |  Brasilia | 3 | 1 | 3 | 7 |
| 3 |  Venäjä | 2 | 7 | 6 | 15 |
| 4 |  Puola | 1 | 2 | 1 | 4 |
| 5 |  Bulgaria | 1 | 1 | 1 | 3 |
| 5 |  Espanja | 1 | 1 | 0 | 2 |
| 7 |  Romania | 1 | 0 | 0 | 1 |
| 8 |  Tanska | 0 | 0 | 1 | 1 |
| 8 |  Iran | 0 | 0 | 1 | 1 |
| 8 |  Yhdysvallat | 0 | 0 | 1 | 1 |
| 8 |  Ukraina | 0 | 0 | 1 | 1 |
King of Rock

| King of Rock Run–D> M.C. |
| --- | --- | --- |

Studioalbumin tiedot
 Äänitetty : 1984
 Julkaistu: 5. helmikuuta 1985
 Tuottaja(t): Russell Simmons, Larry Smith
 Tyylilaji: rap rock
 Kesto: 43.46
 Levy-yhtiö: Profile   Arista
Listasijoitukset
  Billboard 200: 52.    Top R&B/Hip-Hop Albums: 12.
Run–D.M.C:n muut julkaisut
| Run–D.M.C. 1984 | King of Rock 1985 | Raising Hell 1986 |
King of Rock on yhdysvaltalaisen hip hop -trion Run–D.M.C:n toinen studioalbumi. Albumi tuotettiin sekä julkaistiin vuonna 1985 ja se on rocksävytteisempi yhtyeen aikaisempaan albumiin Run–D.M.C. verrattuna. Monet albumin King of Rock kappaleista sisältävät raskaita kitarariffejä. Albumi sijoittui Billboard 200 -listan sijalle 52.
sekä Billboardin Top R&B/Hip-Hop Albums -listan sijalle 12.
Kappaleet

Rock the House – 2:42
King of Rock – 5:14
You Talk Too Much – 5:59
Jam-Master Jammin’ – 4:20
Roots, Rap, Reggae (feat. Yellowman) – 3:12
Can You Rock It Like This – 4:30
You’re Blind – 5:31
It’s Not Funny – 5:35
Darryl and Joe (Krush-Groove 3) – 6:39
Slow and Low (Demo) – 4:27
Together Forever (Krush-Groove 4) (Live) – 3:35
Jam-Master Jammin’ (Remix, Long Version) – 6:45
King of Rock (Live, from Live Aid) – 7:27
Arvostelut

AllMusic:
Chicago Tribune:
Pitchfork: 5.7/10
The Village Voice: B+
Kolossaalijärjestelmä

Kolossaalipilasterit Pietarinkirkon fasadissa.
Kolossaalijärjestelmä on pylväsjärjestelmä, jossa pylväät tai pilasterit ovat kahden tai useamman kerroksen korkuiset. Se oli erittäin suosittu barokin arkkitehtuurissa.
Kolorismi

Kolorismi tarkoittaa maalaustaiteessa värin korostettua käyttöä tai värivaikutusten tehokasta käyttöä. Koloristiksi kutsutaan myös tietyn abstraktia ekspressionismia seuranneen taidesuuntauksen edustajaa.
Aiheesta muualla

Pieni taidesanakirja (Arkistoitu – Internet Archive)
Kolýmpia

| Kolýmpia Κολύμπια |
| --- | --- |
 Kolýmpian kylä ja hotelleja Tsampíkan luostarilta nähtynä.
 Kolýmpia
 Koordinaatit: 36°15′27″N, 28°8′36″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Ródos
Hallinto:  
 – Asutustyyppi:  kylä
 – Kallikrates-koodi:  6901040102
Väkiluku (2011):  257
Aikavyöhyke:  UTC+2
 – Kesäaika:  UTC+3
 
 kolymbia.gr 
Infobox OKVirheellinen NIMI-arvo: 
Kolýmpia (kreik. Κολύμπια; transl. myös Kolýmbia, Kolímbia) on Kreikan kylä, joka sijaitsee Ródoksen saarella. Se kuuluu hallinnollisesti Ródoksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 257 (vuonna 2011).
Kolýmpianlahti.
Kolýmpian kylä sijaitsee Ródoksen itärannikolla noin 26 kilometriä etelään Ródoksen kaupungista. Se on osa Afántoun kaupunkiyhdyskuntaa ja sijaitsee kaupungista noin viisi kilometriä etelään. Kolýmpia on nykyisin lomakeskus, ja siellä on lukuisia hotelleja. Kylän lähellä sijaitsevat Tsampíkan luostari ja Eptá Pigés -lähdealue.
Aiemmin kylä kuului Afántoun kuntaan ja vuodesta 2011 lähtien Ródoksen kunnan Afántoun kunnallisyksikköön.
Aiheesta muualla

Kuvia tai muita tiedostoja aiheesta Kolýmpia Wikimedia Commonsissa
Kolymbia. Kylän turismisivusto. (englanniksi)
Kolmikoura (Kuhmoinen)

| Kolmikoura |
| --- | --- |
 Maanmittauslaitoksen ortoilmakuva Kolmikourasta.
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°32′21″N, 25°03′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Salmijärveen 
Järvinumero:  35.784.1.043
Mittaustietoja
Pinnankorkeus:  147,9 m  
Rantaviiva:  2,459 km  
Pinta-ala:  8,173 ha  
Saaria:  ei saaria 
 fiKolmikoura 
Kolmikoura on Pirkanmaalla Kuhmoisissa sijaitseva järvi.
Maantietoa

Järven pinta-ala on 8,2 hehtaaria ja se on 600 metriä pitkä ja 550 metriä leveä. Kaksi kapeaa salmea erottaa järven koillisosaa muusta järvestä. Järvellä ei ole kartan mukaan saaria. Sen rantaviivan pituus on 2,5 kilometriä ja sen rannat ovat pääosin metsämaata. Järven koillisrannalla on yksi talo, jonka yhteydessä on niittyjä. Lisäksi järvellä on kaksi vapaa-ajan asuntoa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 147,9 metriä mpy. Laskuoja lähtee järven länsipäästä ja laskee 1,3 kilometrin päässä Salmijärveen. Laskuojan pudotus on 20,0 metriä.
Historiaa

Vuoden 1855−1856 Kalmbergin kartastossa järvi oli merkitty nimettömänä.
Vuoden 1965 peruskartassa järven koillisrannalla oli yksi talo ja sen yhteydessä oli peltoja. Vuoteen 1985 mennessä järvelle oli rakennettu toinen talo.
Larabanga

| Larabanga |
| --- | --- |
 Larabangan moskeija.
 Larabanga
 Koordinaatit: 9°13′10″N, 1°51′30″W 
Valtio:  Ghana
Hallintoalue:  Pohjois-Ghana
Piirikunta:  Länsi-Gonja
Hallinto:  
 – Asutustyyppi:  kylä
Väkiluku (2010):  3 600
Infobox OKVirheellinen NIMI-arvo: 
Larabanga on kylä Pohjois-Ghanan hallintoalueen Länsi-Gonjan piirikunnassa Ghanassa. Se sijaitsee 16 kilometriä piirikunnan keskuksesta Damongosta pohjoiseen. Kylässä on 3 600 asukasta (vuonna 2010).
Gurilaista kieltä puhuvien kamarojen asuttama Larabanga on yksi Pohjois-Ghanan vanhimmista muslimikylistä. Sen asukkaat saavat elantonsa maataloudesta ja kaupankäynnistä.
Larabangassa sijaitsee Ghanan vanhin moskeija, joka on rakennettu 1600-luvulla. Sudanilaistyylinen savirakennus on restauroitu, ja se on suosittu pyhiinvaelluskohde. Kylän kautta kulkee tie Molen kansallispuistoon.
Konstantin Okulov

| Konstantin Okulov |
| --- | --- |

Henkilötiedot
Syntynyt: 18. helmikuuta 1995 (ikä 29) Novosibirsk, Venäjä
Kansalaisuus:   Venäjä
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  84 kg
Seura
Seura:  TsSKA Moskova
Sarja:  KHL
Pelaajaura
Pääsarjaura:  2013–
Seurat:  Sibir Novosibirsk (KHL)  Zvezda Tšehov (VHL)
KHL-varaus:  49. varaus, 2012 Sibir Novosibirsk
Konstantin Okulov (s. 18. helmikuuta 1995 Novosibirsk, Venäjä) on venäläinen jääkiekkohyökkääjä, joka pelaa KHL-joukkue TsSKA Moskovassa. Hän on edustanut KHL:ssa myös Sibiriä, josta siirtyi TsSKA:an tammikuussa 2017. Kaudella 2013–2014 Sibirissä alkaneella KHL-urallaan hän on 10.4.2020 pelannut 248 runkosarjaottelua tehopistein 62+61=123 ja 34 pudotuspeliottelua tehopistein 9+10=19. Venäjän jääkiekkomaajoukkueessa Okulov on pelannut 14 A-maaottelua.
Kirjastokaista

Kirjastokaistan logo
Kirjastokaista on yleisten kirjastojen yhteinen netti-tv ja -radio. Se on osa Valtakunnallista kehittämistehtävää (VAKE), joka on kirjastolain määrittelemä tehtäväkokonaisuus. VAKE-tehtävää hoitaa Helsingin kaupunginkirjasto ja sen toimintaa rahoittaa Suomen opetus- ja kulttuuriministeriö. Tunnetuin osa VAKE:n toimintaa on kaikkien kirjastojen ja asiakkaiden käyttöön tuotetut verkkopalvelut, joista suurin osa tunnetaan Kirjastot.fi-palveluina.
Kirjastokaista sisältää videoita, podcasteja, radio-ohjelmia sekä blogi-artikkeleita, jotka ovat sisällöltään kirjailijahaastatteluja, lukuvinkkejä sekä ohjelmasarjojen kautta erilaisia näkökulmia kirjastoon . Kirjastokaista osallistuu ohjelmillaan lukemisen edistämiseen sekä kirjastojen palveluiden ja ajankohtaisten teemojen esittelyyn, viestintään ja markkinointiin. Kirjastokaistan Koulutuskanava sisältää seminaarien ja koulutuspäivien suoralähetystallenteita ja haastatteluja. Ohjelmat sopivat niin kirjastoammattilaisille kuin alan oppilaitostenkin käyttöön. Monet ohjelmista käsittelevät aiheita, jotka soveltuvat koulutusmateriaaleiksi muillekin kuin kirjastoalan ammattilaisille.
Kirjastokaistalla julkaistaan myös paikallisten kirjastojen ja muiden yhteistyötahojen tuottamia videoita. Kirjastokaistan työntekijät opastavat videoiden ja podcastien tuotannossa niin tekniikan kuin sisältöjenkin osalta sekä auttavat ohjelmien markkinoinnissa.
Ohjelmien käyttäminen

Kirjastokaistan ohjelmia voi jakaa ja upottaa vapaasti eri sivustoille, blogeihin ja oppimisympäristöihin sekä näyttää tilaisuuksissa ja osana opetusta oppitunneilla niin kotimaassa kuin ulkomaillakin. Ohjelmilla ei ole rajattua julkaisuaikaa, vaan ne ovat katsottavissa ja kuunneltavissa rajatta. Ohjelmat on lisensoitu Creative Commons -lisenssillä (CC BY-NC-SA).
Kirjastokaistan käyttää videoiden pääasiallisena alustana Vimeo-palvelua. Kirjastokaista julkaisee lisäksi some-ympäristöön sopivat videot YouTubessa, Facebookissa ja Instagramissa. Podcastien ja muiden äänitiedostojen alustana Kirjastokaista käyttää SoundCloud-palvelua sekä Spotifya. Kirjastokaista.fi-sivusto on tuotettu WordPress-alustalle.
Historia

Kirjastokaista (pilottivaiheessa Kirjastokanava) alkoi projektina, jonka aikana kirjastoille luotiin kirjastoa videomateriaalin avulla esittelevä ja markkinoiva valtakunnallinen verkkopalvelu. Projekti rahoitettiin opetus- ja kulttuuriministeriön avustuksella, joka myönnettiin Kirjastot.fi:lle kirjaston verkkotelevisiotoiminnan pilotointia varten.
Projektin ensimmäinen vaihe toteutettiin 1.10.2009–30.4.2010, jonka aikana palvelulle kehitettiin sisällöntuotantokonsepteja ja käyttöliittymä, luotiin yhteistyöverkostoja sekä tuotettiin sivustolle ohjelmia yhteistyössä Kuntakanavan (nyk. KuntaTV) kanssa. Pilottivaiheessa julkaistu Kuntakanavan tilaama Kirja- ja kirjastokanava -käyttöliittymä otettiin käyttöön 12.11.2009 eli runsas kuukausi projektin käynnistymisen jälkeen.
Projekti eteni seuraavaan vaiheeseen 29.3.2010, jolloin pilottivaiheen yhteistyö Kuntakanavan kanssa päättyi ja tuotanto siirrettiin kirjaston itse tuottamaan ja hallinnoimaan käyttöliittymään. Uusi käyttöliittymä erosi pilottivaiheen käyttöliittymästä niin alustansa, ominaisuuksiensa, ulkoasunsa kuin verkkopalvelun nimenkin puolesta. Uusi palvelu sai nimekseen Kirjastokaista ja sisälsi videoiden lisäksi myös äänitiedostoja eli yhdisti Kirjastotelevision ja Kirjastoradion. Ohjelmien tuotanto siirtyi tuossa vaiheessa kokonaisuudessaan myös Kirjastokaistan henkilöstön tuotettavaksi. Uutena osa-alueena mukaan tulivat suoralähetykset. Suorat lähetykset ovat olleet alusta alkaen maksuttomia ja kaikille avoimia.
Kirjastokaistan toimipaikka on Helsingissä, mutta ohjelmaa tehdään resurssien puitteissa myös muualla Suomessa. Kirjastokaistalla työskentelee kolme päätoimista henkilöä (toimittaja-tuottaja sekä kaksi kuvaaja-leikkaajaa).
Kirjastokaistan tuottamia dokumentteja

Pelastakaa tiede! (2024)
Kirjaston tarina - Tale of a Library (English narration) (2018)
Kirjaston tarina (2017)
The Street Librarian (2015)
Library Connection (2014)
Portti maailmaan (2013)
Eduskunnan kirjasto – 100 vuotta avoimuuden asialla (2013)
Cycling for libraries (2011)
Ohjelmasarjoja Kirjastokaistalla

10? kirjastosta -sarja
Erikoiskirjasto esittelyssä -sarja
Faktahommissa-sarja
Jojo-kirjastoklovnin Satusirkus -sarja
Kallen ja Keijon kirjastoluokat -animaatio (Ratamo-kirjastojen Tuomas Toivaiselta tilaama animaatiosarja)
Kirjailijakohtaamisia Dekkarikirjastossa -sarja
Kirjailijan kuulustelu -sarja
Kirjallinen kaupunkini -sarja
Kirjastolainen tilittää -sarja
Kirjastouria-sarja
Kolme kysymystä kirjastosta -sarja
Kurkistus kulisseihin -sarja
Lukuaika-sarja (Sanna Sofia Vuoren tuotanto)
Lukukoira Sylvin vlogi (Kuopion kaupunginkirjaston tuotantoa)
Löytöretki musiikkiosastolla -sarja
Nettas Läslustskola -sarja
Prosak-proosaklubit
Suomentajat lukijoiden luo -sarja
Aiheesta muualla

Kirjastokaista
Kirjastokaistan Koulutuskanava
Kirjastokaistan blogit
Pelastakaa tiede! -dokumenttielokuvan STT-julkaisutiedote
Kirjastokaistan sarjan pohjalta tuotettu Suomentajien salaisuuden -podcast Yle Areenassa
Kirjastokaistan tuottamat NVL:n Prosak-proosaklubien ohjelmat Yle Areenassa
Kirjastokaistan tuottamat Kirja, joka kolahti -lukuvinkkivideot Yle Areenassa
Luovan Suomen Hyvä juttu -sarja: Kirjastokaista (Luova Suomi, 17.1.2012)
Laranjada

Laranjada-juomaa lasiin kaadettuna.
Laranjada on madeiralainen appelsiininmakuinen hiilihapotettu virvoitusjuoma. Laranjadaa valmistaa ja jakelee Pestana Groupin omistama Empesa de Cervejas da Madeira.  Ensimmäiset Laranjada-juomat myytiin vuonna 1872, ja kyseessä oli ensimmäinen portugalilainen virvoitusjuoma. Laranjada on 14 vuotta vanhempi kuin alkuperäinen Coca-Cola.
Käännös suomeksi
Kuopion jalkapallo (naiset)

Kuopion jalkapallo (naiset)  sisältää naisten Kuopiossa pelaaman jalkapalloilun historiaa.
Seuroja, joissa naisjoukkueet ovat pelanneet jalkapalloa > Kuopion Pallo-Toverit (KPT)

Ensimmäinen KPT:n naisten jalkapallo-ottelu on ollut 20.6.1971 Keskuskentällä pelattu KPT – Sapattaret, 2-0. Samana kesänä järjestettiin ensimmäinen valtakunnallinen naisten cup-kilpailu, johon oli ilmoittautunut 51 seuraa. KPT hävisi vasta välierässä jatkoajan jälkeen HJK:lle 1-2. HJK löi finaalissa VPS:n 6-0. Koparimimmejä voitiin siis pitää kolmanneksi parhaana naisjoukkueena Suomessa.
1985 oli KPT:n viimeinen kausi naisten peleissä, seura putosi SM-sarjasta. Naisten toiminnan ylläpitämiseksi ei löytynyt taloudellisia resursseja. 1986 KPT:läiset pelasivat nimellä Kuopion Mimmipallo (KMP) ja 1987 olivat Aluesarjassa Kuopion Pallokerhon nimen alla.
KPT saavutuksiksi naisten jalkapallossa jäivät hopean (1973) lisäksi SM-pronssi 1983, jona vuonna KPT oli myös Suomen cupin finaalissa häviten Puotinkylän Valtille.
Seuroja, joissa naisjoukkueet ovat pelanneet jalkapalloa > Päivärannan Pallo (PäiPa)

Mukana SM-cup -kilpailussa 1972 (häviö KPT:lle) ja 1973 Suomen mestaruuskilpailussa seura jäi alkulohkoon.
Seuroja, joissa naisjoukkueet ovat pelanneet jalkapalloa > Kuopion Elo

Mukana 1973 Suomen mestaruuskilpailussa, jäi alkulohkoon. 1975 pelasi Perussarjassa.
Seuroja, joissa naisjoukkueet ovat pelanneet jalkapalloa > Kuopion Mimmi Pallo (KMP)

Pelasi 1986 I divisioonassa.
Seuroja, joissa naisjoukkueet ovat pelanneet jalkapalloa > Kuopion Pallokerho (KuPK)

Pelasi 1987 Aluesarjassa.
Seuroja, joissa naisjoukkueet ovat pelanneet jalkapalloa > Kuopion MimmiFutis (KMF)

KMF perustettiin 1987. Se tuli mukaan I divisioonaan 1988. SM-tasolla KMF pelasi ensimmäisen kerran 2003. Seuran paras saavutus on SM-pronssi, joita on tullut kahdesti (2008 ja -09). Vuoden 2010 lopussa seurasta erkani KMF-juniorit muodostaakseen oman seuran (ks. Pallokissat), ja jäljelle jäi vain edustusryhmä seuran ainoaksi joukkueeksi. Vuonna 2011 KMF säilytti sarjapaikkansa Naisten Liigassa. Muutama päivä kauden loppumisen jälkeen seuran puheenjohtaja Teppo Berg totesi, että seura on tiensä päässä, eikä nähnyt toimintaedellytyksiä Liigassa jatkamiselle.
Seuroja, joissa naisjoukkueet ovat pelanneet jalkapalloa > Pallokissat, Kuopio

Seura perustettiin 21.1.2007 nimellä KMF Juniorit ry. 11.10.2010 seuran nimi vaihdettiin nykyiseksi Pallokissat, Kuopio. Pallokissat aloitti edustusjoukkuepelaamisen 2011 Kakkosesta, josta se nousi pelaamalla Ykköseen. Kun KMF oli luopunut sarjapaikastaan, ja suurin osa sen pelaajista oli sitoutunut pelaamaan uudessa seurassa, Pallokissat anoi liigalisenssiä kaudelle 2012 ja sai sen. SPL:n liittohallitus myönsi paikan 19.12.2011 kokouksessaan. Ehtona oli, että Pallokissat ottaa vastatakseen kaikki KMF:n taloudelliset vastuut kahden edellisen vuoden ajalta.
Pallokissat-seura ajettiin alas alkaen ensin edustusjoukkueesta, joka siirrettiin 21. lokakuuta 2018 sopimuksella KuPS Oy:lle. Sitten juniorijoukkueet ja aikuisten harrastejoukkueiden toiminta siirrettiin (sopimus 9.9.2020) KuPS ry:n osaksi kaudesta 2021 alkaen. .
Seuroja, joissa naisjoukkueet ovat pelanneet jalkapalloa > Kuopion Palloseura (KuPS)

KuPS aloitti seurana suoraan naisten ylimmältä sarjatasolta vuonna 2019, jolloin pääsarja oli nimeltään Naisten Liiga.